Lungsod ng Ho Chi Minh

Ang Lungsod ng Ho Chi Minh (Biyetnames: Thành phố Hồ Chí Minh; ), na dating tinatawag na Saigon (Sài Gòn; ), ay ang pinakamalaking lungsod sa Biyetnam.  Sa ilalim ng pangalang "Saigon", nagsilbi ito bilang kabisera ng kolonyang Pranses ng Cochinchina, at pagkatapos ng Timog Biyetnam mula 1955 hanggang 1975.  Noong 30 Abril 1975, bumagsak ang Saigon sa huling bahagi ng Digmaang Biyetnam laban sa Hilagang Biyetnam, kung saan nagwagi ang mga Komunistang taga-hilagang nasa ilalim ni Ho Chi Minh, at ang kanilang puwersang pang-militar, ang Viet Cong.  Noong 2 Hulyo 1976, ipinagsama ang Saigon sa karatig-lalawigan ng Gia Định, at pinangalanani ito kay Ho.  Gayunpaman, karaniwan pa ring ginagamit ang lumang pangalan.

May halos 9,000,000 katao ang kalakhan ng Lungsod ng Ho Chi Minh, na binubuo ng lungsod mismo at ang mga karatig-pook ng Thủ Dầu Một, Dĩ An, Biên Hòa at mga bayang nakapaligid. Ito ang kalakhang may pinakamalaking populasyon sa buong bansa.  Inaasahang lalaki ang populasyon ng lungsod sa 13.9 million pagsapit ng 2025.  Kung kasama ang mga lalawigan ng Tiền Giang at Long An, na inihayag sa ilalim ng bagong planong panrehiyon ng kalakhan, sakop ng kalakhan ang lupaing may lawak na halos , at may populasyon na halos 20 milyong katao pagsapit ng 2020.

Ayon sa Mercer Human Resource Consulting, Economist Intelligence Unit at ECA International, pang-132 sa pinakamamahaling lungsod para sa mga manggagawang dayuhan ang Lungsod ng Ho Chi Minh.

Mga nota

Mga sanggunian

Mga kawing panlabas

 
 
 Official website (in Vietnamese and English)
 Ho Chi Minh City People's Council
 Ho Chi Minh City People's Committee
 History of Ho Chi Minh City 

Vietnam
Lungsod ng Ho Chi Minh